Fourie du Preez - Wikipedia
Petrus Fourie du Preez (gebore op 24 Maart 1982 in Pretoria, Suid-Afrika) is 'n oud-Springbok rugbyspeler wat lank vir die Blou Bulle in die Curriebeker en die Bulls in die Super 14 gespeel het.
24 Maart 1982 (1982-03-24) (37 jaar oud)
2011–2016 Suntory Sungoliath 45 (45)
2002–2011 Blou Bulle 52 (95)
2003–2011 Bulls 112 (110)
2004–2015 Junior Bokke
Hy was van 2011 tot Januarie 2016 deur Suntory Sungoliath gekontrakteer om vir dié Japannese span in die "All Japan Rugby Football Championship" te speel. Sy laaste professionele wedstryd was op 27 Januarie 2016.
Du Preez is vir die tweede keer vir Suid-Afrika gekies vir die Rugbywêreldbeker in 2011. Die eerste wedstryd was teen Wallis wat Suid-Afrika gewen het danksy drieë deur François Steyn en een deur Francois Hougaard wat Du Preez opgestel het. Hy is toe afgehaal op 71 minute teen Fidji waar die Bokke met 49-3 gewen het. Du Preez is toe laat rus saam met 'n klomp ander spelers vir die wedstryd teen Namibië, wat aan mede-skrumskakel Francois Hougaard speelkans gegee het. Suid-Afrika het die wedstryd met 87-0 gewen. Suid-Afrika eindig bo-aan hul groep met 'n 13-5 oorwinning oor Samoa. In die uitklopfase is die Springbokke ongelukkig deur Australië verslaan.
Hy was van 2013 tot 2015 weer beskikbaar vir sekere van die Springbokke se toetse, tot die verligting van die keurders en die ondersteuners. Hy het op 31 Oktober 2015 sy laaste toets vir hulle gespeel, en wel as kaptein.
Wenner van die Curriebeker in 2003, 2004, 2009 vir die Blou Bulle.
Wenner van die Super 14 in 2007, 2009 en 2010 vir die Bulls
Wenner van die Rugbywêreldbeker in 2007 vir die Springbokke
Wenner van die Drienasiesreeks in 2004 en 2009 vir die Springbokke
Wenner van die "Top League" in Japan in 2012 en 2013, vir Suntory Sungoliath.
Fourie du Preez by SARugby.co.za
Fourie du Preez by www.genslin.us/bokke
Schalk Burger Springbokkaptein
Ontsluit van "https://af.wikipedia.org/w/index.php?title=Fourie_du_Preez&oldid=1901805"
Last edited on 31 Januarie 2019, at 11:02